stanford-oval/wikipedia huggingface dataset:
สภาพจลาจลหลังการเสียกรุงศรีอยุธยาครั้งที่สอง
แหล่งข้อมูลอื่น

หอมรดกไทย - งานกู้ชาติในสมเด็จพระเจ้าตากสินมหาราช เก็บถาวร 2009-11-24 ที่ เวย์แบ็กแมชชีน
ภาพแสดงที่ตั้งชุมนุมต่าง ๆ หลังการเสียกรุงศรีอยุธยาครั้งที่สอง (พ.ศ. 2310) 
1: ชุมนุมพระยาตาก (รวมกับชุมนุมสุกี้พระนายกอง) 
2: ชุมนุมเจ้าพระยาพิษณุโลก
3: ชุมนุมเจ้าพระฝาง 
4: ชุมนุมเจ้าพิมาย 
5: ชุมนุมเจ้าพระยานครศรีธรรมราช 
ุ6: ชุมนุมสมเด็จพระโสร์ทศ (เจ้าฟ้าจุ้ย)
อนุสาวรีย์คู่บารมีกู้แผ่นดิน ในจังหวัดอุตรดิตถ์ จัดสร้างขึ้นเพื่อรำลึกถึงการสิ้นสุดสภาพจลาจลหลังการเสียกรุงศรีอยุธยาครั้งที่สองและเหตุการณ์ต่อเนื่อง ในปี พ.ศ. 2313
วันซิตี้เซ็นเตอร์

| วันซิตี้เซ็นเตอร์ |
| --- | --- |


ข้อมูลทั่วไป
สถานะ: เสร็จสมบูรณ์
ที่อยู่: 548 ถนนเพลินจิต แขวงลุมพินี เขตปทุมวัน กรุงเทพมหานคร
แล้วเสร็จ: พ.ศ. 2566
ความสูง: 275.76 เมตร (904.7 ฟุต)
ข้อมูลทางเทคนิค
จำนวนชั้น: 61
วันซิตี้เซ็นเตอร์ (อังกฤษ: One City Centre) เป็นอาคารสำนักงานใจกลางกรุงเทพมหานคร ริม ถนนเพลินจิต ในพื้นที่แขวงลุมพินี เขตปทุมวัน โดยเป็นอาคารที่สูงเป็นอันดับห้าของไทย และเป็นอาคารสำนักงานที่สูงที่สุดในประเทศไทยด้วย เป็นโครงการภายใต้การร่วมทุนระหว่างไรมอน แลนด์ และมิตซูบิชิ เอสเตท โดยมีสกิดมอร์, โอวิงส์ และเมอร์ริล ประเทศไทย เป็นที่ปรึกษาโครงการ เปิดให้บริการเมื่อวันที่ 1 กรกฎาคม พ.ศ. 2566
อาคารสำนักงานที่สูงที่สุดในกรุงเทพมหานคร

วันซิตี้เซ็นเตอร์เป็นอาคารสำนักงานระดับ A+ ที่สูงที่สุดในกรุงเทพมหานคร โดยมีความสูงทั้งหมด 275.8 เมตร (905 ฟุต) มีพื้นที่ให้เช่ารวมทั้งหมด 61,000 ตารางเมตร ซึ่งประกอบด้วยพื้นที่สำนักงาน 57,000 ตารางเมตร และพื้นที่ค้าปลีก ภัตตาคารและร้านกาแฟอีก 4,000 ตารางเมตร โครงการประกอบด้วยอาคารสำนักงานสูง 61 ชั้น และร้านค้าปลีกที่เป็นส่วนฐานความสูง 3 ชั้น อาคารนี้เชื่อมต่อกับรถไฟฟ้าบีทีเอส สายสุขุมวิท ที่สถานีเพลินจิต ด้วยทางเดินลอยฟ้าที่ออกแบบเป็นสวนสาธารณะและพื้นที่สีเขียว เพื่อให้ตัวอาคารมีความสูงและพื้นที่ในอาคารได้มากที่สุดตามกฎหมายที่เกี่ยวข้อง
วันซิตี้เซ็นเตอร์มีห้องโถงพักคอยบนดาดฟ้าที่ชั้น 37 เพื่อความสะดวกในการเดินทางไปยังชั้นที่สูงขึ้น ชั้นบนมีบาร์และภัตตาคารบนดาดฟ้าที่สามารถรับชมทัศนียภาพของกรุงเทพมหานครในแบบมุมกว้างได้ ในชั้นฐาน จะมีลานและร้านค้าปลีกครอบคลุมพื้นที่ครึ่งหนึ่งของทั้งชั้น โดยมีร้านอาหารญี่ปุ่นและศูนย์อาหารท้องถิ่นที่มีชื่อเสียง นอกจากนี้ ภายในอาคารยังมีพื้นที่ทำงานร่วม (Co-working space) และห้องประชุมให้เช่าในพื้นที่ส่วนกลางอีกด้วย นอกจากนี้ อาคารแห่งนี้มีสิ่งอำนวยความสะดวกที่ทันสมัย เช่น ระบบจอดรถโดยไม่ต้องใช้ตั๋ว โปรแกรมประยุกต์พิเศษสำหรับคนงานก่อสร้าง และเทคโนโลยีการจดจำใบหน้า ตามความต้องการของผู้เช่าพื้นที่สำนักงานในช่วงหลังการระบาดทั่วของโควิด-19 และมีพื้นที่จอดรถรวมทั้งหมด 837 คัน แบ่งเป็นที่จอดรถอัตโนมัติ 400 คัน ที่ชั้น 5-10 และที่จอดรถธรรมดาอีก 437 คัน ที่ชั้น B1-B4 พร้อมจุดชาร์จรถพลังงานไฟฟ้าที่ชั้น B1
อาคารแห่งนี้เป็นไปตามมาตรฐานสากล โดยได้รับมาตรฐานสำนักงานระดับพรีเมียม A+ และได้รับการรับรองฟิตเวล (Fitwel) ระดับ 2 ดาว และ ลีด
แหล่งข้อมูลอื่น

เว็บไซต์ทางการ
วันซิตี้เซ็นเตอร์ ที่เฟซบุ๊ก
| ด ค กตึกระฟ้าในกรุงเทพมหานคร |
| --- | --- | --- |
| ฝั่งพระนคร |  ตึกใบหยก 2  สเตท ทาวเวอร์  โรงแรมเซ็นทารา แกรนด์ และบางกอก คอนเวนชัน เซ็นเตอร์ แอท เซ็นทรัลเวิลด์  เดอะเม็ท  เอ็มไพร์ทาวเวอร์  จิวเวอร์รี่ เทรด เซ็นเตอร์  เดอะ พาโน  ไชน่า รีซอร์สเซส ทาวเวอร์  มิลเลนเนียม เรสซิเดนซ์  เซ็นทรัลเวิลด์ ออฟฟิสเศส  แกรนด์ เซ็นเตอร์ พอยท์ ราชดำริ  อับดุลราฮิม เพลส  สาทรสแควร์  เทอร์มินอล 21 อโศก  จัตุรัสจามจุรี  ตึกช้าง  โรงแรมแมนดาริน โอเรียนเต็ล กรุงเทพ  อมันตา ลุมพินี  เอ็ม สีลม  คิง เพาเวอร์ มหานคร  โฟร์ซีซันส์ ไพรเวท เรสซิเด้นซ์ กรุงเทพฯ  วันซิตี้เซ็นเตอร์  วัน แบงค็อก ทาวเวอร์  เดอะ เรสซิเดนเซส แอท ดุสิต เซ็นทรัล พาร์ค  |  |
| ฝั่งธนบุรี |  เดอะ ริเวอร์ ทาวเวอร์ เอ  สินสาธร ทาวเวอร์  โรงแรมเพนนินซูล่า  ไอคอนสยาม  ธนาคารกสิกรไทย สำนักถนนราษฎร์บูรณะ  |  |
| ดูเพิ่ม |  รายชื่ออาคารที่สูงที่สุดในประเทศไทย  รายชื่อตึกที่สูงที่สุดในโลก  รายชื่อตึกที่ใหญ่ที่สุดในโลก  รายชื่อเมืองที่มีตึกระฟ้ามากที่สุดในโลก  |  |
 ตัวเอียง หมายถึงตึกระฟ้าที่อยู่ในระหว่างก่อสร้างหรือระหว่างการเตรียมการก่อสร้าง
ข้ออภิปรายวิกิพีเดียสตาร์ เทรค ทะยานสู่ห้วงมืด

จุดเริ่มต้นการอภิปรายและรายการเนื้อหาแสดงส่วนที่สร้างขึ้นในช่วงนั้น
ตั้งแต่วันที่ 1 ธันวาคม ค.ศ. 2012 ถึง 31 มกราคม ค.ศ. 2013 เกิดความขัดแย้งด้านรูปแบบระหว่างผู้แก้ไขในวิกิพีเดียภาษาอังกฤษตรงส่วนคำว่า "into" ในหัวเรื่อง Star Trek Into Darkness ของบทความวิกิพีเดียประจำปี 2013 นั้นควรเป็นตัวพิมพ์ใหญ่หรือไม่ มีการเขียนคำมากกว่า 40,000 คำในหน้าอภิปรายของบทความ (หน้าสำหรับให้ผู้แก้ไขอภิปรายเกี่ยวกับการเปลี่ยนแปลงของบทความ) ก่อนที่จะมีฉันทามติให้ใช้อักษร "I" ตัวพิมพ์ใหญ่
ข้ออภิปราย

เจ.เจ. แอบรัมส์ ผู้กำกับ วางแผนปล่อยตัวภาพยนตร์ Star Trek Into Darkness ในเดือนเมษายน ค.ศ. 2013 ชื่อภาพยนตร์ไม่มีทวิภาคหลัง "Star Trek" เช่น Star Trek II: The Wrath of Khan และภาพยนตร์ สตาร์ เทรค อีก 8 เรื่อง ตอนเผยแพร่ในเดือนเมษายน อักษร "I" จะต้องเป็นตัวพิมพ์ใหญ่ แต่รูปแบบการเขียนของวิกิพีเดียกำหนดว่า คำบุพบทที่มีอักษรน้อยกว่า 5 ตัวไม่สามารถทำให้เป็นตัวพิมพ์ใหญ่ได้
การอภิปรายอย่างเต็มรูปแบบที่จะตัดสินใจว่าวิกิพีเดียควรใช้อักษร "I" สำหรับคำว่า "into" ในชื่อภาพยนตร์เป็นตัวพิมพ์เล็กหรือตัวพิมพ์ใหญ่เกิดขึ้นที่หน้าอภิปรายของบทความตั้งแต่วันที่ 1 ธันวาคม ค.ศ. 2012 ถึงวันที่ 9 มกราคม ค.ศ. 2013 และถูกหยิบยกขึ้นมาพูดคุยอีกครั้งตั้งแต่วันที่ 13 มกราคม ถึง 31 มกราคม ค.ศ. 2013 ข้อโต้แย้งในการปฏิบัติตามหรือยกเว้นแนวปฏิบัติของวิกิพีเดียมีมากกว่า 40,000 คำ
ประเด็นสำคัญของการอภิปรายคือว่า "Into Darkness" เป็นคำบรรยายของ "Star Trek Into Darkness" หรือไม่ หากไม่มีเครื่องหมายทวิภาค ก็จะไม่ชัดเจน ถ้าเป็นจริงเหมือนกับภาพยนตร์ สตาร์ เทรค เรื่องอื่นที่มีชื่อยาวกว่า 2 คำ ยกเว้นภาค Star Trek Generations ดังนั้น รูปแบบการเขียนของวิกิพีเดียจะแนะนำให้ใช้ "Into" เป็นตัวพิมพ์ใหญ่เป็นคำแรกในคำบรรยาย ฝั่งตรงข้ามโต้แย้งว่านั่นเป็นการละเมิดนโยบายของวิกิพีเดียในเรื่องการค้นคว้าต้นฉบับที่ถือว่า "Into Darkness" เป็นคำบรรยาย โดย Star Trek Into Darkness อาจมีจุดประสงค์เพื่ออ่านเป็นประโยค และจะสนับสนุนกลยุทธ์การตลาดของสตูดิโอในการอนุญาตให้ตีความ "Into Darkness" เป็นคำบรรยาย ถ้า "Into Darkness" ไม่ใช่คำบรรยาย ทำให้รูปแบบการเขียนของวิกิพีเดียแนะนำว่า "into" ไม่ควรเขียนเป็นตัวพิมพ์ใหญ่ เนื่องจากเป็นคำบุพบทสี่ตัวอักษร นอกจากนี้ ฝ่ายที่ไม่ใช้ตัวพิมพ์ใหญ่ยังโต้แย้งว่าแอบรัมส์เคยกล่าวว่าชื่อภาพยนตร์จะไม่มี "คำบรรยายพร้อมเครื่องหมายทวิภาค"
ฝ่ายที่สนับสนุนการใช้ตัวพิมพ์ใหญ่ยังโต้แย้งอีกว่า ทั้งแหล่งข้อมูลทุติยภูมิและปฐมภูมิต่างก็ใช้ "I" ตัวพิมพ์ใหญ่ ผู้แก้ไขวิกิพีเดียที่ไม่ได้ลงทะเบียนคนหนึ่งเขียนด้วยอารมณ์เดือดพล่านว่า "อ่านเว็บไซต์ทางการบ้างเซ่ พวกโง่ขี้อวด" (READ THE GODDAMN OFFICIAL WEBSITE, YOU POMPOUS IDIOTS) เพื่อเป็นการประนีประนอม บทนำของบทความจึงถูกเขียนไว้ในตอนแรกว่า "Star Trek into Darkness (โดยปกติเขียนเป็น Star Trek Into Darkness) ..." ก่อนจะมีการตกลงกันให้ใช้ตัวพิมพ์ใหญ่สำหรับอักษร "I"
ปฏิกิริยาและผลที่ตามมา

เมื่อวันที่ 30 มกราคม ค.ศ. 2013 เควิน มอร์ริสเขียนในเดอะเดลีย์ดอตว่า "เมื่อพูดถึงการอวดความรู้ระดับโลก มีเพียงไม่กี่กลุ่มเท่านั้นที่จะท้าทายความสามารถของชาววิกิพีเดียและแฟน ๆ สตาร์ เทรคได้"
ในช่วงที่มีกรณีพิพาท แรนดัลล์ มันโร นักวาดการ์ตูน ได้เขียนและวาดการ์ตูน xkcd เมื่อวันที่ 30 มกราคม ค.ศ. 2013 พร้อมทั้งให้เกียรติและล้อเลียนสงครามการแก้ไข โดยบรรยายถึงผู้แก้ไขที่ยุติสงครามการแก้ไขโดยเขียนหัวข้อใหม่เป็น "~*~StAr TrEk InTo DaRkNeSs~*~"
หลังการอภิปรายสิ้นสุดไปเดือนเดียว ข้อพิพาทนี้ยังคงมีผลต่อกูเกิล เสิร์ชในหัวข้อ Star Trek Into Darkness—การค้นหาภาพยนตร์นี้จะแสดงชื่อเรื่องเป็นอักษร i ตัวพิมพ์เล็ก แม้ว่าในเวลานั้นข้อโต้แย้งจะมีการตัดสินให้ใช้อักษร I ตัวพิมพ์ใหญ่แล้วก็ตาม มอร์ริสให้ความเห็นว่า เหตุการณ์นี้แสดงให้เห็นถึงผลกระทบที่กลุ่มผู้แก้ไขวิกิพีเดียกลุ่มเล็ก ๆ อาจมีได้ โดยเฉพาะในเรื่องที่สำคัญกว่าการจะเลือกใช้ตัวอักษรพิมพ์ใหญ่หรือไม่
บทความ "The Source Code of Political Power" ของ Christian Science Monitor ใน ค.ศ. 2016 โดย Simon DeDeo จากมหาวิทยาลัยอินเดียนา ใช้ข้อพิพาทนี้เป็นตัวอย่างหนึ่งว่าวิกิพีเดียเป็นระบบความคิดที่กำลังพัฒนาและเปรียบเทียบเข้ากับทัลมุด ด้วยเหตุนี้ DeDeo จึงมีความเห็นว่า วิกิพีเดียกำลังมุ่งสู่ความซับซ้อน ความละเอียดอ่อน และระบบราชการที่เพิ่มมากขึ้น
ดูเพิ่ม

รายการสงครามแก้ไขในวิกิพีเดีย
อ่านเพิ่ม

Lough, Chris; Britt, Ryan (2013-01-31). "Grammar Fight! Star Trek Into Darkness Title Sparks Tussle on Wikipedia". Tor.com (ภาษาอังกฤษ). สืบค้นเมื่อ 2022-03-04.
Heller, Nathan (2013-02-15). "Copy-Editing the Culture Considers Star Trek Into Darkness". Slate Magazine (ภาษาอังกฤษ). สืบค้นเมื่อ 2022-03-04.
แหล่งข้อมูลอื่น

Wikipedia article talk page, with casing discussion in various sections of the archives
ข้อความที่ตัดตอนมาจากการ์ตูน xkcd โดยแรนดัลล์ มันโร ฉบับวันที่ 30 มกราคม ค.ศ. 2013 เกี่ยวกับการอภิปรายในหน้าอภิปรายแบบขยาย
อุยก๋วน (เว่ย์ กว้าน)

ขุนพลและขุนนางของราชวงศ์จิ้น (ค.ศ. 220-291)
บทความนี้เกี่ยวกับขุนพลและขุนนางของรัฐวุยก๊กและภายหลังรับราชการกับราชวงศ์จิ้น สำหรับขุนพลและขุนนางของรัฐวุยก๊กและเดิมรับราชการกับรัฐจ๊กก๊ก ดูที่ อุยก๋วน (หฺวาง เฉฺวียน)
| อุยก๋วน (เว่ย์ กว้าน) |
| --- | --- |
衛瓘

ผู้จัดการราชการของสำนักราชเลขาธิการ (錄尚書事 ลู่ช่างชูชื่อ)
ดำรงตำแหน่ง ปลายเดือนเมษายน ค.ศ. 291 – 25 กรกฎาคม ค.ศ. 291
กษัตริย์: จักรพรรดิจิ้นฮุ่ยตี้
มหาองครักษ์ (太保 ไท่เป่า)
ดำรงตำแหน่ง 5 กุมภาพันธ์ ค.ศ. 290 – 25 กรกฎาคม ค.ศ. 291
กษัตริย์: สุมาเอี๋ยน / จักรพรรดิจิ้นฮุ่ยตี้
ราชครูรองประจำองค์รัชทายาท (太子少傅 ไท่จื๋อเฉ่าฟู่)
ดำรงตำแหน่ง ?– ค.ศ. 290
เสนาบดีโยธาธิการ (司空 ซือคง)
ดำรงตำแหน่ง ค.ศ. 283– 5 กุมภาพันธ์ ค.ศ. 290
ขุนนางมหาดเล็ก (侍中 ซื่อจง)
ดำรงตำแหน่ง ค.ศ. 278–290
หัวหน้าสำนักราชเลขาธิการ (尚書令 ช่างชูลื่ง)
ดำรงตำแหน่ง ค.ศ. 278–290
นายกองร้อยเผ่าออหวน (烏桓校尉 อูหฺวานเซี่ยวเว่ย์)
ดำรงตำแหน่ง ค.ศ. 271–278
ข้าหลวงมณฑลอิวจิ๋ว (幽州刺史 โยวโจวชื่อฉื่อ)
ดำรงตำแหน่ง ค.ศ. 271–278
มหาขุนพลโจมตีภาคเหนือ (征北大將軍 เจิงเป่ย์ต้าเจียงจฺวิน)
ดำรงตำแหน่ง ค.ศ. 271–278
เจ้ามณฑลเฉงจิ๋ว (青州牧 ชิงโจวมู)
ดำรงตำแหน่ง ค.ศ. 269–271
มหาขุนพลโจมตีภาคตะวันออก (征東大將軍 เจิงตงต้าเจียงจฺวิน)
ดำรงตำแหน่ง ค.ศ. 269–271
ขุนพลโจมตีภาคตะวันออก (征東將軍 เจิงตงเจียงจฺวิน)
ดำรงตำแหน่ง กุมภาพันธ์ ค.ศ. 266–269
กษัตริย์: สุมาเอี๋ยน
 
ข้อมูลส่วนบุคคล
เกิด: ค.ศ. 220 อำเภอเซี่ย มณฑลชานซี
เสียชีวิต: ค.ศ. 291 (71 ปี)
บุตร: เว่ย์ เหิง เว่ย์ เยฺว่ เว่ย์ อี้ เว่ย์ เซฺวียน บุตรสาว 1 คน
บุพการี: อุไค้ (บิดา)
ญาติ: เว่ย์ ชั่ว (หลานสาว)
อาชีพ: ขุนพล, ขุนนาง
ชื่อรอง: ปั๋ว-ยฺวี่ (伯玉)
สมัญญานาม: เฉิง (成)
บรรดาศักดิ์: หลานหลิงกง (蘭陵公)

อุยก๋วน (ค.ศ. 220 – 25 กรกฎาคม ค.ศ. 291) มีชื่อในภาษาจีนกลางว่า เว่ย์ กว้าน (จีน: 衛瓘; พินอิน: Wèi Guàn) ชื่อรอง ปั๋ว-ยฺวี่ (จีน: 伯玉; พินอิน: Bóyù) เป็นขุนพลและขุนนางของรัฐวุยก๊กในยุคสามก๊กของจีน ได้รับราชการกับราชวงศ์จิ้นหลังสิ้นสุดยุคสามก๊ก
ประวัติและการรับราชการช่วงต้น

อุยก๋วนเป็นชาวอำเภออันอิบ (安邑縣 อันอี้เซี่ยน) เมืองฮอตั๋ง (河東郡 เหอตงจฺวิ้น) ซึ่งตั้งอยู่ทางตะวันตกของอำเภอเซี่ย มณฑลชานซีในปัจจุบัน บิดาของอุยก๋วนคืออุไค้ (衛覬 เว่ย์ จี้; ค.ศ. 168 - 229) เป็นข้าราชการระดับสูงของวุยก๊กและมีบรรดาศักดิ์ระดับเฮา (侯 โหว) อุยก๋วนสืบทอดบรรดาศักดิ์ของบิดาและได้เป็นข้าราชการเมื่อเติบโตขึ้น ในช่วงเวลาหลายปีนั้นอุยก๋วนเป็นที่รู้จักในด้านความสามารถและได้รับการเลื่อนตำแหน่งอย่างต่อเนื่อง หลังโจฮวนขึ้นครองราชย์เป็นจักรพรรดิ อุยก๋วนได้ดำรงตำแหน่งเป็นเจ้าพนักงานตุลาการ (廷尉卿 ถิงเว่ย์ชิง) และเป็นที่รู้จักในเรื่องความเชี่ยวชาญในด้านการคิดเชิงตรรกะ
เมื่อสุมาเจียวผู้สำเร็จราชการแทนพระองค์แห่งวุยก๊กสั่งให้ขุนพลจงโฮยและเตงงายยกทัพเข้าโจมตีจ๊กก๊กที่เป็นรัฐอริของวุยก๊กในปี ค.ศ. 263 อุยก๋วนทำหน้าที่เป็นรองของเตงงาย หลังจ๊กก๊กล่มสลายในปีเดียวกันนั้น จงโฮยวางแผนจะก่อกบฏต่อวุยก๊ก และขั้นตอนแรกของการเตรียมการก่อกบฏคือการกล่าวหาเท็จว่าเตงงายคิดก่อกบฏ สุมาเจียวเชื่อคำกล่าวหาของจงโฮยจึงสั่งให้จับกุมเตงงาย จงโฮยจึงมีคำสั่งให้อุยก๋วนจับกุมเตงงาย โดยหวังว่าอุยก๋วนจะล้มเหลวและถูกเตงงายสังหาร เพื่อที่จงโฮยจะสามารถยืนยันคำกล่าวหาของตนที่มีต่อเตงงายได้ อุยก๋วนรู้เรื่องนี้จึงเร่งเข้าจับกุมเตงงายในเวลากลางคืนไม่ให้ทันตั้งตัว ภายหลังเมื่อจงโฮยก่อกบฏ อุยก๋วนแสร้งทำเป็นป่วยหนักเพื่อให้จงโฮยลดความระแวงที่มีต่อตน ต่อมาอุยก๋วนเข้าร่วมในการปลุกปั่นให้ทหารก่อการกำเริบต่อจงโฮยและยุติการก่อกบฏ อุยก๋วนกลัวว่าเตงงายจะแก้แค้นตนในภายหลัง จึงมีคำสั่งให้ทหารไล่ตามเตงงายที่กำลังถูกคุมตัวไปและสังหารเสีย เมื่อเตาอี้ติเตียนอุยก๋วนในที่สาธารณะ แทนที่อุยก๋วนจะโกรธและตอบโต้เตาอี้ อุยก๋วนกลับไปเยี่ยมเตาอี้และขอขมา อุยก๋วนยังปฏิเสธที่จะรับบรรดาศักดิ์ระดับสูงกว่าที่สุมาเจียวพร้อมจะมอบให้จากผลงานในการศึก
อักษรวิจิตร

อุยก๋วนเป็นนักอักษรวิจิตรที่มีชื่อเสียงในยุคนั้น เป็นผู้เชี่ยวชาญการเขียนอักษรแบบเฉ่าชู (草書) อุยก๋วนและสั่ว จิ้ง (索靖) ที่เป็นเพื่อนขุนนางมักถูกเรียกร่วมกันว่าเป็น "หนึ่งหอสูง สองมหัศจรรย์" (一台二妙 อีไถเอ้อร์เมี่ยว) จากทักษะการเขียนอักษรของทั้งคู่ ทั้งสองยังถูกเปรียบเทียบกับจาง จือ (張芝) นักอักษรวิจิตรในยุคราชวงศ์ฮั่นตะวันออก ในยุคนั้นมีคำกล่าวว่า "[อุย]ก๋วนได้เอ็นของปั๋วอิง [สั่ว]จิ้งได้เนื้อของปั๋วอิง" หลานสาวของอุยก๋วนชื่อเว่ย์ ชั่ว (衛鑠) เป็นนักอักษรวิจิตรที่มีชื่อเสียงอีกคนหนึ่ง ซึ่งเป็นที่รู้จักในฐานะอาจารย์ของหวาง ซีจือ (王羲之)
ดูเพิ่ม

รายชื่อบุคคลในยุคสามก๊ก
บรรณานุกรม

ฝาง เสฺวียนหลิง (648). จิ้นชู.
| ด ค กบุคคลสำคัญในวุยก๊ก |
| --- | --- |
จักรพรรดิ:  โจผี  โจยอย  โจฮอง  โจมอ  โจฮวน 
จักรพรรดินี:  เปียนซี  เอียนซี  กุยฮุย  มอซือ  กวยทายเฮา  จักรพรรดินีเจิน  เตียวฮองเฮา  จักรพรรดินีหวาง  จักรพรรดินีเปี้ยน (โจมอ)  จักรพรรดินีเปี้ยน (โจฮวน) 
เจ้าชายและราชนิกูลชาย:  โจเจียง  โจสิด  โจฮู  เฉา ก้ง  เฉา ก้าน  เฉา กุ่น  เฉา จฺวิ้น  เฉา จฺวี้  เฉา เจี้ยน  เฉา เปียว  เฉา เม่า (อ๋องแห่งเล่อหลิง)  เฉา ยง  เฉา สฺวิน  เฉา เสีย  เฉา เหยี่ยน  เฉา หรุย  เฉา หลิน (อ๋องแห่งตองไฮ)  เฉา หลิน (อ๋องแห่งไพก๊ก)  เฉา หลี่  เฉา ฮุย 
เจ้าหญิงและราชนิกูลหญิง:  โจเฮา  เฉา เซี่ยน  เฉา หฺวา  หลิว ม่าน  เจ้าหญิงตงเซียง  เจ้าหญิงอานหยาง 
ผู้สำเร็จราชการแผ่นดิน:  โจซอง  สุมาอี้  สุมาสู  สุมาเจียว  สุมาเอี๋ยน 
ข้าราชการฝ่ายพลเรือน:  กงซุน หฺว่าง  กว่าน หนิง  กาเซี่ยง  กาอุ้น  โกหยิว  งอก๋ง  งีสง  จงฮิว  จูจ้าน  เจียวเจ้  โจง่าน  โจจุ้น  ชาง ฉือ  ซุนจู  ซุนโจย  เซียวค้า  เซียวหลวน  ตังเจี๋ยว  ตังสิม  ตันกุ๋น  ตู้ จี  เตงปิด  เตงเหยียง  เตียวกี๋  เตียวต๋อง  เตียวบ้อ  เตียวอิบ  บู๊ขิวเตี้ยน  ปิดห้วน  เป้า ซฺวิน  เปาต้าน  ลิเตียน  ลิฮอง  เล่าเซียว  เล่าหัว  เลียงกี๋  หลิว ฉือ  หลีซิน  หวนแก  หันค่าย  หุยสิว  อองก๋วน  อองเก๋ง  อองซก  อองซิม  อองลอง  อองเหงียบ  อุยก๋วน (เว่ย์ กว้าน)  เอียวจ๋ง  ฮวนกาย  ฮวนห้อม  ฮัวหิม  ฮูสวน  เฮ่งเสียง  แฮหัวหุย  แฮหัวฮุย  แฮหัวโฮ  แฮเฮาเหียน  โฮอั๋น 
ข้าราชการฝ่ายทหาร:  กองซุนเอี๋ยน  กัว ซิว  กากุ๋ย  กุยห้วย  กุอั๋น  คันห่อง  คูเกี๋ยน  เคาทู  เคาหงี  เค้าอิ๋น  งักจิ้น  งักหลิม  งุยเป๋ง  จงป้า  จง ยฺวี่  จงโฮย  จวนตวน  จวนเต๊ก  จิวท่าย  จีนล่ง  จูกัดสู  จูกัดเอี๋ยน  จูเหลง  เจียวปั้น  เจียวอี้  โจจิ๋น  โจเจียง  โจเป๋า  โจหยิน  โจหอง  โจหุ้น  โจอี้  โจฮิว  ซินต๋ำ  ซินเป  ซินหงี  ซิหลง  ซุนไค  ซุนเล้  เซงจุย  เซงเจ  ต๋องจู  ตันเกี๋ยน  ต้านท่าย  เตงงาย  เตงต๋ง  เตนซก  เตาอี้  เติ้ง ตุน  เตียวคับ  เตียวเต๊ก  เตียวเลี้ยว  เตียวอี้  เตียวฮอ  ไต้เหลง  เถียน จาง  บังเต๊ก  บังโฮย  เบ้งตัด  บุนขิม  บุนเพ่ง  บุนเอ๋ง  บุนเฮา  บู๊ขิวเขียม  ปีเอียว  ลิหิม  สุมาปอง  สุมาเล่าจี๋  สุเมา  หมันทอง  หวาง หลิง  อองกิ๋น  อองกี๋  อองซอง  อองสง  อ้าวจุ๋น  อิกิ๋ม  อินต้ายบก  อินเล้  อุยก๋วน (หฺวาง เฉฺวียน)  เอียวเก๋า  เอียวฉิว  เอียวหัว  ฮั่นจ๋ง  เฮ็กเจียว  เฮาเกียน  เฮาหุน  เฮาเหลก  แฮหัวซง  แฮหัวตุ้น  แฮหัวป๋า  แฮหัวหลิม 
สตรีที่มีชื่อเสียง:  กัว หฺวาย  จาง ชางผู  จาง ชุนหฺวา  เจ้าหญิงฉางชาน  ชุยชื่อ  ซัวเอี๋ยม  ซินเหียนเอ๋ง  เซี่ยโหว ฮุย  ผาง เอ๋อ  เว่ย์ ฮฺวาฉุน  สฺวิน ฉ่าย  สฺวี อี้  หวาง ยฺเหวียนจี  หยาง เยี่ยน  หวาง อี้  หยาง ฮุย-ยฺหวี  แฮฮัวเหลง 
บุคคลที่มีชื่อเสียงคนอื่น ๆ:  กวนลอ  กองซุนสิว  แก่หวน  จู เจี้ยนผิง  เจ็ดปราชญ์แห่งป่าไผ่  โจว เซฺวียน  โจวุนซก  ตู้ ขุย  ปีเอี๋ยน  ปู้ตู้เกิน  ม้ากิ้น  ลิวฮู  ลุนติด  สฺวิน ช่าน  หลิว เป้า  หลิว ฮุย  หวาง ปี้  หฺวางฝู่ มี่  ห่อปี  หูฉูเฉฺวียน  อองเกี๋ยน  เอียวจอ  โอยเอี๋ยน  เฮ่งเพา
ดีปซีก

| --- | --- |

ชื่อท้องถิ่น: 杭州深度求索人工智能基础技术研究有限公司
ประเภท: เอกชน
อุตสาหกรรม: เทคโนโลยีสารสนเทศ
ก่อตั้ง: พฤษภาคม 2023; 1 ปีที่แล้ว (2023-05)
ผู้ก่อตั้ง: เหลียง เหวินเฟิง
สำนักงานใหญ่: หางโจว, เจ้อเจียง, ประเทศจีน
บุคลากรหลัก: เหลียง เหวินเฟิง (ประธานเจ้าหน้าที่บริหาร)
เจ้าของ: ไฮ-ฟลายเออร์
เว็บไซต์: deepseek.com
ดีปซีก (DeepSeek, จีน: 深度求索; พินอิน: Shēndù Qiúsuǒ) เป็นบริษัทปัญญาประดิษฐ์ของจีนที่พัฒนาโมเดลภาษาขนาดใหญ่แบบโอเพนซอร์ส (LLM) บริษัทมีสำนักงานใหญ่ตั้งอยู่ที่เมืองหางโจว มณฑลเจ้อเจียง และได้รับเงินทุนจาก ไฮฟลายเออร์ กองทุนป้องกันความเสี่ยงของจีน ซึ่งมี เหลียง เหวินเฟิง (梁文峰) ผู้ร่วมก่อตั้งกองทุนเป็นผู้ก่อตั้งบริษัทในปี ค.ศ. 2023 และดำรงตำแหน่งซีอีโอ
โมเดล DeepSeek-R1 ให้การตอบสนองที่เทียบเคียงได้กับโมเดลภาษาขนาดใหญ่ร่วมยุค เช่น GPT-4o และ o1 ของโอเพนเอไอ แม้จะมีการลงทุนในต้นทุนที่ต่ำกว่าอย่างมาก—อยู่ที่ 6 ล้านเหรียญสหรัฐ เมื่อเทียบกับ 100 ล้านเหรียญสหรัฐสำหรับ GPT-4 ของโอเพนเอไอในปี ค.ศ. 2023–และใช้พลังการประมวลผลเพียงหนึ่งในสิบของโมเดลภาษาขนาดใหญ่ของคู่แข่ง โมเดลเอไอของดีปซีกได้รับการพัฒนาขึ้นท่ามกลางมาตรการคว่ำบาตรของสหรัฐฯ ต่อจีนสำหรับชิปเอ็นวีเดียซึ่งมีจุดประสงค์เพื่อจำกัดความสามารถของประเทศในการพัฒนาระบบเอไอขั้นสูง
ในวันที่ 10 มกราคม ค.ศ. 2025 ดีปซีกได้เปิดตัวแอปจักรกลสนทนาฟรีตัวแรกโดยใช้โมเดล DeepSeek-R1 สำหรับไอโอเอสและแอนดรอยด์ และในวันที่ 27 มกราคม DeepSeek-R1 ได้แซงหน้า ChatGPT ขึ้นเป็นแอปฟรีที่มีการดาวน์โหลดมากที่สุดในแอปสโตร์ในสหรัฐอเมริกา
ความเป็นมา

ในเดือนกุมภาพันธ์ ค.ศ. 2016 ไฮ-ฟลายเออร์ ก่อตั้งโดย เหลียง เหวินเฟิง ซึ่งเป็นผู้ที่หลงใหลในปัญญาประดิษฐ์ โดยเขาเริ่มต้นการซื้อขายในช่วงวิกฤตการเงิน ค.ศ. 2007–2008 ขณะศึกษาอยู่ที่มหาวิทยาลัยเจ้อเจียง ในปี ค.ศ. 2019 เขาได้ก่อตั้งไฮ-ฟลายเออร์เป็นกองทุนป้องกันความเสี่ยงที่มุ่งเน้นการพัฒนาและการใช้อัลกอริทึมการซื้อขายด้วยปัญญาประดิษฐ์ และภายในปี ค.ศ. 2021 ไฮ-ฟลายเออร์ก็ใช้ปัญญาประดิษฐ์ในการซื้อขายทั้งหมด
ในเดือนเมษายน ค.ศ. 2023 ไฮ-ฟลายเออร์ได้เริ่มต้นห้องปฏิบัติการปัญญาประดิษฐ์ทั่วไปเพื่อวิจัยและพัฒนาเครื่องมือปัญญาประดิษฐ์ที่แยกออกจากธุรกิจด้านการเงินของบริษัท และในเดือนพฤษภาคม ค.ศ. 2023 บริษัทได้จัดตั้งเป็นหน่วยงานอิสระภายใต้ชื่อ ดีปซีก บริษัทร่วมทุนต่าง ๆ มองว่าการลงทุนในดีปซีกอาจไม่สามารถสร้างผลตอบแทนในระยะเวลาอันสั้นได้
หลังจากเปิดตัว DeepSeek-V2 ในเดือนพฤษภาคม ค.ศ. 2024 ซึ่งมีประสิทธิภาพสูงในราคาที่ต่ำ ดีปซีกได้กลายเป็นปัจจัยกระตุ้นให้เกิดสงครามราคาสำหรับโมเดลปัญญาประดิษฐ์ในประเทศจีน โดยได้รับฉายาว่า "พินตัวตัวของเอไอ" บริษัทเทคโนโลยีขนาดใหญ่อื่น ๆ เช่น ไบต์แดนซ์, เทนเซ็นต์, ไป่ตู้ และ อาลีบาบา ต่างลดราคาของโมเดลเอไอของตนเพื่อแข่งขันกับบริษัท แม้ว่าดีปซีกจะตั้งราคาที่ต่ำ แต่กลับสามารถทำกำไรได้ ต่างจากคู่แข่งที่ยังขาดทุนอยู่
ในปัจจุบันดีปซีกมุ่งเน้นเฉพาะการวิจัยและยังไม่มีแผนการเชิงพาณิชย์ในรายละเอียด
ดีปซีกมีแนวทางการจ้างงานที่ให้ความสำคัญกับความสามารถทางเทคนิคมากกว่าประสบการณ์การทำงาน โดยพนักงานใหม่ส่วนใหญ่เป็นนักศึกษาที่เพิ่งจบการศึกษา หรือผู้พัฒนาที่มีประสบการณ์ในสายงานเอไอยังไม่มากนัก
แหล่งข้อมูลอื่น

เว็บไซต์ทางการ
Anthology of DeepSeek papers
Deepseek-ai on GitHub
อูเบอร์

| --- | --- |

ประเภท: บริษัทเอกชน
ISIN: US90353T1007 
อุตสาหกรรม: ขนส่ง
ก่อตั้ง: มีนาคม 2552
ผู้ก่อตั้ง: Travis Kalanick, Garrett Camp
สำนักงานใหญ่: ซานฟรานซิสโก รัฐแคลิฟอร์เนีย สหรัฐอเมริกา
พื้นที่ให้บริการ: ทั่วโลก
บุคลากรหลัก: Travis Kalanick (ซีอีโอ)
บริการ: แท็กซี่, พาหนะให้เช่า
รายได้: 31,877,000,000 ดอลลาร์สหรัฐ (พ.ศ. 2565) 
รายได้จากการดำเนินงาน: −1,832,000,000 ดอลลาร์สหรัฐ (พ.ศ. 2565) 
รายได้สุทธิ: −9,141,000,000 ดอลลาร์สหรัฐ (พ.ศ. 2565) 
สินทรัพย์: 23,388,000,000 ดอลลาร์สหรัฐ (พ.ศ. 2561) 
พนักงาน: 12,000 (พ.ศ. 2560) 
เว็บไซต์: www.uber.com
ประเทศที่รถอูเบอร์ใช้งานได้ ถูกห้ามใช้งาน และถูกแบน ภายในปีค.ศ.2016
อูเบอร์ (อังกฤษ: Uber) เป็นบริษัทเครือข่ายคมนาคม มีสำนักงานใหญ่ในซานฟรานซิสโก รัฐแคลิฟอร์เนีย ซึ่งดำเนินการในนครหลายประเทศ บริษัทใช้โปรแกรมประยุกต์สมาร์ตโฟนเพื่อรับคำขอโดยสารแล้วส่งคำขอโดยสารเหล่านั้นไปยังคนขับของตน ลูกค้าใช้แอปเพื่อขอโดยสารและติดตามตำแหน่งของพาหนะที่สงวนไว้ จนถึงวันที่ 16 ธันวาคม 2557 มีบริการใน 53 ประเทศและกว่า 200 นครทั่วโลก มีมูลค่ากว่า 40,000 ล้านดอลลาร์สหรัฐ
แรกก่อตั้ง อูเบอร์เสนอให้เช่าเฉพาะรถหรูหราขนาดเต็มเท่านั้น และมีการใช้ชื่อ "อูเบอร์แบล็ก" เป็นบริการหลักของบริษัท (ตั้งตามบริการขนส่งเอกชน "แบล็กคาร์" ในนครนิวยอร์ก) ในปี 2555 บริษัทออกโครงการ "อูเบอร์เอ็กซ์" ซึ่งขยายบริการให้คนขับที่มีคุณสมบัติครบทุกคนและมีพาหนะที่ยอมรับได้ เนื่องจากขาดการวางระเบียบ อูเบอร์จึงคิดค่าบริการต่ำกว่าบริการแท็กซี่ดั้งเดิมบางแห่ง
อูเบอร์ตกเป็นประเด็นการประท้วงที่กำลังดำเนินอยู่จากคนขับแท็กซี่ บริษัทแท็กซี่และรัฐบาลซึ่งเชื่อว่าอูเบอร์เป็นปฏิบัติการรถแท็กซี่มิชอบด้วยกฎหมายซึ่งใช้การประกอบธุรกิจไม่ยุติธรรมและละเมิดความปลอดภัยของผู้โดยสาร จนถึงเดือนธันวาคม 2557 มีการจัดประท้วงในประเทศเยอรมนี อินเดีย สเปน ฝรั่งเศสและอังกฤษ ฯลฯ ขณะที่มีบันทึกเหตุการณ์เกี่ยวกับผู้โดยสาร ดารา โคสโรชาฮี ได้รับแต่งตั้งให้เป็นประธานเจ้าหน้าที่บริหารคนใหม่ของอูเบอร์ในเดือนสิงหาคม ปี 2017
ดูเพิ่ม

แกร็บ
ไลน์ แท็กซี่ / แมน
ฟู้ดแพนด้า
โกเจ็ก
จังหวัดอำนาจเจริญในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544

การเลือกตั้งสมาชิกสภาผู้แทนราษฎรจังหวัดอำนาจเจริญ พ.ศ. 2544 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 กำหนดให้มีขึ้นในวันที่ 6 มกราคม พ.ศ. 2544 โดยแบ่งเขตการเลือกตั้งออกเป็น 2 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2539 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
การเลือกตั้งครั้งนี้เป็นการเลือกตั้งสมาชิกสภาผู้แทนราษฎรเป็นการทั่วไปครั้งแรกภายใต้รัฐธรรมนูญแห่งราชอาณาจักรไทย พ.ศ. 2540 ที่มีการใช้การเลือกตั้งรูปใหม่ ทั้งการเปลี่ยนแปลงเขตเลือกตั้งจากเขตใหญ่เรียงหมายเลขเป็นเขตเดียวหมายเลขเดียว และเพิ่มเติมการเลือกตั้งสมาชิกสภาผู้แทนราษฎรแบบบัญชีรายชื่อเป็นครั้งแรก
ภาพรวม > ผลการเลือกตั้งแบบบัญชีรายชื่อ (รวมทั้งจังหวัดอำนาจเจริญ)

| พรรค | พรรค | คะแนนเสียง> จน. | คะแนนเสียง>  % | คะแนนเสียง>  |
| --- | --- | --- | --- | --- |
|  | ประชาธิปัตย์ | 42,854 | 25.32% |  |
|  | ความหวังใหม่ | 30,604 | 18.08% |  |
|  | ไทยรักไทย | 68,188 | 40.29% |  |
|  | อื่น ๆ | 27,601 | 16.31% |  |
| ผลรวม | ผลรวม | 169,247 | 100.00% |  |
ผลการเลือกตั้งแบบบัญชีรายชื่อ

ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดอำนาจเจริญ
| พรรค | พรรค | คะแนนเสียง | ร้อยละ |
| --- | --- | --- | --- |
|  | เสรีประชาธิปไตย (1) | 770 | 0.45 |
|  | ชาวไทย (2) | 296 | 0.17 |
|  | กสิกรไทย (3) | 436 | 0.26 |
|  | นิติมหาชน (4) | 1,105 | 0.65 |
|  | ความหวังใหม่ (5) | 30,604 | 18.08 |
|  | รักสามัคคี (6) | 786 | 0.46 |
|  | ไทยรักไทย (7) | 68,188 | 40.29 |
|  | ชาติประชาธิปไตย (8) | 1,401 | 0.83 |
|  | ชาติไทย (9) | 5,228 | 3.09 |
|  | สันติภาพ (10) | 73 | 0.04 |
|  | ถิ่นไทย (11) | 1,364 | 0.81 |
|  | พลังประชาชน (12) | 211 | 0.12 |
|  | ราษฎร (13) | 725 | 0.43 |
|  | สังคมใหม่ (14) | 695 | 0.41 |
|  | เสรีธรรม (15) | 4,633 | 2.74 |
|  | ประชาธิปัตย์ (16) | 42,854 | 25.32 |
|  | อำนาจประชาชน (17) | 1,441 | 0.85 |
|  | ประชากรไทย (18) | 865 | 0.51 |
|  | ไท (19) | 320 | 0.19 |
|  | ก้าวหน้า (20) | 74 | 0.04 |
|  | ชาติพัฒนา (21) | 1,377 | 0.81 |
|  | แรงงานไทย (22) | 132 | 0.08 |
|  | เผ่าไท (23) | 102 | 0.06 |
|  | สังคมประชาธิปไตย (24) | 188 | 0.11 |
|  | ชีวิตที่ดีกว่า (25) | 673 | 0.40 |
|  | พัฒนาสังคม (26) | 204 | 0.12 |
|  | ไทยช่วยไทย (27) | 1,224 | 0.72 |
|  | ไทยมหารัฐ (28) | 203 | 0.12 |
|  | ศรัทธาประชาชน (29) | 110 | 0.07 |
|  | วิถีไทย (30) | 65 | 0.04 |
|  | ไทยประชาธิปไตย (31) | 1,253 | 0.74 |
|  | พลังธรรม (32) | 322 | 0.19 |
|  | ชาวนาพัฒนาประเทศ (33) | 222 | 0.13 |
|  | กิจสังคม (34) | 203 | 0.12 |
|  | เกษตรมหาชน (35) | 326 | 0.19 |
|  | พลังเกษตรกร (36) | 275 | 0.16 |
|  | สยาม (37) | 299 | 0.18 |

| บัตรดี | บัตรดี | 169,247 | 96.60 |
| บัตรเสีย | บัตรเสีย | 3,613 | 2.06 |
| ไม่ประสงค์ลงคะแนน | ไม่ประสงค์ลงคะแนน | 2,351 | 1.34 |
| ผู้มาใช้สิทธิ์เลือกตั้ง | ผู้มาใช้สิทธิ์เลือกตั้ง | 175,211 | 67.86 |
| ผู้มีสิทธิ์เลือกตั้ง | ผู้มีสิทธิ์เลือกตั้ง | 258,180 | 100.00 |
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง